pythainlp/thaigov-v2-corpus-22032023 huggingface dataset:
วันอังคารที่ 14 กันยายน 2564
“จุรินทร์”ลุยให้กำลังใจชาวท้ายเหมือง  รับวัคซีนเกิน 50% เตรียมเปิดเมืองท่องเที่ยวเชื่อม”อันดามันแซนด์บ็อกซ์”
​วันที่ 13 กันยายน 2564 เวลา 10.00 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์
พร้อมด้วยนางกันตวรรณ ตันเถียร สมาชิกสภาผู้แทนราษฎรจังหวัดพังงา
นายจุฤทธิ์ ลักษณวิศิษฏ์ รองผู้อำนวยการพรรคประชาธิปัตย์
ติดตามการปฏิบัติราชการในพื้นที่เขตตรวจราชการสํานัก นายกรัฐมนตรี (กลุ่มจังหวัดภาคใต้ฝั่งอันดามัน) และตรวจเยี่ยมให้กําลังใจบุคลากรด่านหน้า และประชาชนที่เข้ารับการฉีดวัคซีน ณ เทศบาลตําบลลําแก่น อําเภอท้ายเหมือง จังหวัดพังงา
นายจุรินทร์ กล่าวว่า
ดีใจที่ได้มีโอกาสมาพบพวกเราทีเดียว 3 ตำบล (ต.ลำภี ต.ทุ่งมะพร้าว และต.ลำแก่น)ถือว่าพี่น้องชาวพังงาได้รับวัคซีนไม่ช้ากว่าจังหวัดอื่นๆเฉพาะท้ายเหมือง ฉีดได้ประมาณ 47% สำหรับทั้งจังหวัดไปแล้ว 52% โดยเฉลี่ย ซึ่งจะเริ่มนับหนึ่งเพิ่มมากกว่า 50% สำหรับเขาหลักฉีดวัคซีนไป 70% เพราะต้องทำเป็นแหล่งท่องเที่ยว ถ้าที่เขาหลักไม่ได้ 70% เราไม่สามารถเปิดให้เป็นแหล่งท่องเที่ยวนำนักท่องเที่ยวจากภูเก็ตแซนด์บ็อกซ์มาเที่ยวเขาหลักทำรายได้ให้กับเศรษฐกิจพังงาไม่ได้
ขอแสดงความยินดีกับพี่น้องทุกคนที่ได้วัคซีนวันนี้เข็มสอง จะได้มีภูมิต้านทานไปไหนมาไหนได้สะดวก
ส่วนวันนี้มีคนมาร้องเรียนว่าประกันรายได้ยางบางช่วงไม่ได้รับเงินส่วน ตนจะให้เจ้าหน้าที่มาเช็คว่าเกิดจากเหตุผลอะไรหรือเป็นเพราะบางช่วงจะไม่ได้ส่วนต่าง เพราะราคาตลาดเกินกว่ารายได้ที่ประกัน หลักประกันรายได้ยางพารา ถ้าทำยางแผ่นดิบประกันรายได้ที่กิโลกรัมละ 60 บาท น้ำยางข้นกิโลกรัมละ 57 บาท ยางก้อนถ้วยประกันรายได้ที่กิโลกรัมละ 23 บาท
ประกันรายได้ช่วยให้มีรายได้ 2 ทางจากราคาที่ขายในตลาดและเงินส่วนต่าง โดย ธ.ก.ส.จะโอนเงินเข้าบัญชีพี่น้องเกษตรกรโดยตรง รวมเป็นรายได้ที่ประกัน
ปาล์มน้ำมันก็เช่นกันที่ประกันรายได้ที่กิโลกรัมละ 4 บาท ซึ่งประกันรายได้เป็นนโยบายของพรรคประชาธิปัตย์ที่เป็นเงื่อนไขการเข้าร่วมรัฐบาลและตอนนี้เข้าสู่ปีที่ 3 แล้ว
และอีกเหตุผลที่ช่วยให้ปาล์มราคาดีก็คือการห้ามนำเข้าน้ำมันปาล์มทางบกเพื่อไม่ให้น้ำมันปาล์มจากประเทศมาเลเซียทะลักเข้ามาในประเทศ การนำเข้าจึงน้อยลงทำให้ปาล์มทางบ้านเราราคาดีขึ้น
วันพฤหัสบดีที่ 14 ตุลาคม 2564
รมว. วธ. ให้สัมภาษณ์รายการ Talk Exclusive Talk ในหัวข้อ “วัฒนธรรมไทยสร้างสรรค์ต่อยอดไกลสู่ระดับสากล”
สัมภาษณ์รายการ Talk Exclusive Talk ในหัวข้อ “วัฒนธรรมไทยสร้างสรรค์ต่อยอดไกลสู่ระดับสากล”
วันที่ ๑๔ ตุลาคม ๒๕๖๔ เวลา ๑๓.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม ให้สัมภาษณ์รายการ Talk Exclusive Talk ในหัวข้อ “วัฒนธรรมไทยสร้างสรรค์ต่อยอดไกลสู่ระดับสากล” โดย บริษัท ท็อปนิวส์ ดิจิตัล มีเดีย จำกัด เพื่อออกอากาศทางสถานีโทรทัศน์ TOP NEWS (ออกอากาศวันที่ ๒๑ ตุลาคม ๒๕๖๔ เวลา ๑๔.๐๐ น. และเทปรีรันวันที่ ๒๔ ตุลาคม ๒๕๖๔) ณ ห้องโถงชั้น ๑ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 9 ธันวาคม 2564
เฮ้ง ฉุน! นายจ้างทุบตีทำร้ายร่างกายลูกจ้าง ส่งพนักงานตรวจแรงงานพร้อมทีมสหวิชาชีพตรวจสอบ พบผิดลงโทษหนัก
สุชาติ รมว.แรงงาน ส่งพนักงานตรวจแรงงานพร้อมประสานทีมสหวิชาชีพตรวจสอบ ช่วยเหลือลูกจ้าง ถูกนายจ้างทำร้ายร่างกาย ลั่นหากนายจ้างกระทำความผิดเข้าข่ายบังคับใช้แรงงาน หรือเข้าข่ายการค้ามนุษย์ด้านแรงงาน ต้องลงโทษสถานหนัก
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่าพลเอก ประวิตร วงษ์สุวรรณ รองนายกรัฐมนตรีที่กำกับดูแลภารกิจกระทรวงแรงงาน ได้มอบนโยบายให้ดูแลลูกจ้างให้ได้รับการคุ้มครองด้านแรงงานได้รับสิทธิประโยชน์ที่พึงได้ เพื่อให้มีคุณภาพชีวิตที่ดี รวมถึงนโยบายด้านการป้องกันและแก้ไขปัญหาการค้ามนุษย์ ที่จะต้องไม่มีการใช้แรงงานเด็ก ไม่มีการใช้แรงงานบังคับ ไม่มีการใช้แรงงานขัดหนี้ และไม่มีการค้ามนุษย์ด้านแรงงาน จากกรณีที่มีข่าวนายจ้างทำร้ายร่างกายทุบตีกระทำทารุณกรรมต่อลูกจ้างเป็นประจำทุกวันและบังคับให้กินสิ่งปฏิกูล ซึ่งปรากฏบาดแผลตามใบหน้าและร่างกาย ที่จังหวัดสิงห์บุรี จึงได้สั่งการให้กรมสวัสดิการและคุ้มครองแรงงานส่งพนักงานตรวจแรงงานลงพื้นที่ในวันที่ 7 ธันวาคม 2564 พร้อมประสานทีมสหวิชาชีพ ประกอบด้วย พัฒนาสังคมและความมั่นคงของมนุษย์ ป้องกันจังหวัด เจ้าหน้าที่ตำรวจ เข้าตรวจสอบข้อเท็จจริงทั้งในส่วนของการปฏิบัติตามกฎหมายคุ้มครองแรงงานว่าปฏิบัติถูกต้องหรือไม่อย่างไร เช่น มีการจ่ายค่าจ้าง ค่าล่วงเวลา จัดเวลาทำงานและวันหยุด ให้ถูกต้องหรือไม่ เป็นต้น โดยให้ดำเนินการเรียกสิทธิประโยชน์ให้ลูกจ้างตามกฎหมาย ในส่วนของการทำร้ายร่างกายทีมสหวิชาชีพจะได้พิจารณาว่าเป็นการทารุณกรรมเข้าข่ายบังคับใช้แรงงาน หรือการค้ามนุษย์ด้านแรงงานหรือไม่อย่างไร หากพบการกระทำความผิดเรื่องใดก็จะให้เจ้าหน้าที่ร้องทุกข์กล่าวโทษดำเนินคดีต่อไป ส่วนตัวลูกจ้างในเบื้องต้นได้สั่งการให้ดูแลรักษาทั้งสภาพร่างกายและจิตใจฟื้นฟูให้กลับมาสู่สภาพปกติโดยเร็ว
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ลูกจ้างผู้เสียหายชื่อนายจิราวัฒน์ เล้าสุวรรณ หรือ ฟ้า อายุ 29 ปี ทำงานที่ร้านไทยถาวร อำเภออินทร์บุรี จังหวัดสิงห์บุรี จำหน่ายวัสดุการเกษตร และเพาะพันธุ์สุนัขจำหน่าย ซึ่งทำงานที่นี่มากว่า 10 ปี เนื่องจากเป็นหลานของเจ้าของร้านซึ่งเป็นน้องสาวของมารดา ได้อุปการะส่งเสียให้เรียนหนังสือเป็นผู้อุปถัมภ์ครอบครัวมาตั้งแต่ยังเด็ก โดยปฏิบัติหน้าที่ช่วยงานที่บ้าน ทำความสะอาด เลี้ยงสุนัข ซึ่งเจ้าหน้าที่จะได้ตรวจสอบข้อเท็จจริงว่ามีความผูกพันเป็นนายจ้าง ลูกจ้าง ต่อกันหรือไม่ ปัจจุบันนายฐปนวัชร เล้าสุวรรณ พี่ชายผู้เสียหายได้รับนายจิราวัฒน์ฯ มาอยู่ด้วย และได้เข้าแจ้งความที่สถานีตำรวจภูธรอินทร์บุรี ซึ่งในเบื้องตนเจ้าหน้าที่ได้รายงานถึงการกระทำที่รุนแรงของนายจ้างอาจเข้าข่ายกระทำความผิดฐานบังคับใช้แรงงานหรือบริการ มีโทษจําคุกตั้งแต่ 6 เดือน - 4 ปี และปรับ ตั้งแต่ 50,000 – 400,000 บาท ต่อผู้เสียหาย 1 คน หรือทั้งจำทั้งปรับ หากกระทำความผิดฐานบังคับใช้แรงงานหรือบริการ เป็นเหตุให้ได้รับอันตรายสาหัส จําคุก ตั้งแต่ 8 - 20 ปี และปรับตั้งแต่ 800,000 – 2,000,000 บาท หรือจําคุกตลอดชีวิต
วันศุกร์ที่ 4 มีนาคม 2565
กสร. เชิญชวนร่วมประกวดผลงาน VDO “พลังสตรีพลิกวิกฤติเศรษฐกิจไทย”
กรมสวัสดิการและคุ้มครองแรงงาน เชิญชวนร่วมประกวดสื่อสร้างสรรค์เพื่อเผยแพร่ และประชาสัมพันธ์โครงการพัฒนาพลังสตรีพลิกวิกฤติเศรษฐกิจไทย” มุ่งรณรงค์ให้แรงงานทุกภาคส่วนตระหนักถึงคุณค่าแรงงานสตรี
นายนิยม สองแก้ว อธิบดีกรมสวัสดิการและคุ้มครองแรงงาน(กสร.) เปิดเผยว่า กรมสวัสดิการและคุ้มครองแรงงานได้จัดกิจกรรมการประกวดสื่อสร้างสรรค์เพื่อเผยแพร่ และประชาสัมพันธ์โครงการพัฒนาพลังสตรีพลิกวิกฤติเศรษฐกิจไทย ภายใต้หัวข้อ “พลังสตรีพลิกวิกฤติเศรษฐกิจไทย” เพื่อส่งเสริมให้ระบบเศรษฐกิจของครอบครัว สังคม และประเทศได้รับการพัฒนาอย่างเข้มแข็งจากแรงงานสตรีที่มีความรู้ ความเข้าใจ เกี่ยวกับกฎหมายการใช้แรงงานหญิง ตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม พร้อมรณรงค์ให้ทุกภาคส่วนในสังคมได้ตระหนักถึงคุณค่าของแรงงานสตรี โดยมีเป้าหมายให้สตรีได้รับสิทธิอย่างเท่าเทียมและเป็นธรรม มีคุณภาพชีวิตที่ดี มีพลังสร้างสรรค์ครอบครัวและสังคมให้ก้าวหน้า และช่วยขับเคลื่อนเศรษฐกิจสร้างมูลค่าอย่างยั่งยืน ซึ่งการประกวดนี้ไม่จำกัดเทคนิคในการนำเสนอผลงานของผู้สมัคร และได้กำหนดหลักเกณฑ์การประกวด คือ เป็นนักเรียน นิสิต นักศึกษา หรือประชาชนทั่วไป ที่มีอายุตั้งแต่ 13 ปีขึ้นไป ไม่อยู่ในระหว่างถูกศาลสั่งพิทักษ์ทรัพย์ ไม่เป็นบุคคลล้มละลาย หรือเคยเป็นบุคคลล้มละลาย ไม่เป็นคนไร้ความสามารถหรือคนเสมือนไร้ความสามารถ และไม่เป็นกรรมการพิจารณาผลประกวดหรือเจ้าหน้าที่กรมสวัสดิการและคุ้มครองแรงงาน ประเภทสื่อที่จัดประกวด แบ่งเป็น 3 ประเภท ได้แก่ ประเภทสปอตโฆษณา,ประเภทสารคดีสั้นและประเภทคลิปวิดีโอ เกณฑ์การตัดสินจะแบ่งออกเป็น 2 ส่วน คือ ส่วนของเนื้อหาคิดเป็นร้อยละ 80 และส่วนของการสร้างกระแสสังคมและการตระหนักรู้ในภาพกว้างคิดเป็นร้อยละ 20 ทั้งนี้ ผู้สมัครสามารถส่งผลงานเข้าร่วมการประกวดเป็นรายบุคคลหรือเป็นทีม ทีมละไม่เกิน 3 คน ต่อ 1 ผลงาน และสามารถส่งผลงานได้มากกว่า 1 ประเภท และมากกว่า 1 ผลงาน เพื่อชิงเงินรางวัลมูลค่ารวมกว่า 66,000 บาท
อธิบดี กสร.กล่าวเพิ่มเติมว่า หวังว่าโครงการประกวดนี้ประชาชนจะได้รับทั้งความสนุก ท้าทายในการชิงรางวัล รวมทั้งการถ่ายทอดผลงานการประกวดให้สังคมเห็นคุณค่าของพลังแรงงานสตรี ซึ่งหากพิจารณาเชิงลึกแรงงานสตรีกลับเป็นกลุ่มที่อาจถูกละเลยได้มาก ซึ่งโครงการนี้จะช่วยย้ำเตือนสังคมผ่านการสร้างสื่อของคนรุ่นใหม่เพื่อแสดงพลังของสตรีว่าพลังของสตรีก็สามารถพลิกวิกฤตเศรษฐกิจไทยได้ ทั้งนี้ ผู้ที่สนใจส่งผลงานเข้าร่วมประกวดภายใต้หัวข้อ “พลังสตรีพลิกวิกฤติเศรษฐกิจไทย” สามารถดาวน์โหลดใบสมัครได้ที่ https://forms.gle/UXDiLuvfAV1H7wNT8 หรือสมัครออนไลน์ผ่าน QR Code โดยเปิดรับผลงานตั้งแต่วันนี้ ถึงวันที่ 25 มีนาคม 2565 เวลา 16.30 น. และประกาศผลการตัดสินภายในวันที่ 4 เมษายน 2565 ทางเว็บไซต์กรมสวัสดิการและคุ้มครองแรงงาน www.labour.go.th ท่านสามารถสอบถามรายละเอียดการประกวดสื่อเพิ่มเติมได้ที่ กลุ่มงานแรงงานหญิง เด็ก และเครือข่ายการคุ้มครองแรงงาน กรมสวัสดิการและคุ้มครองแรงงาน กระทรวงแรงงาน โทรศัพท์ 0 2660 2048 หรือทางไปรษณีย์อิเล็กทรอนิกส์
วันพฤหัสบดีที่ 5 สิงหาคม 2564
ประกาศ ขสมก. ประจำวันที่ 5 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
ประกาศ ขสมก. ประจำวันที่ 5 สิงหาคม 2564​ พบพนักงานติดเชื้อไวรัส COVID-19 จำนวน​ 20 ราย
1) พนักงานเก็บค่าโดยสารรถธรรมดา สาย 84 ก เพศหญิง อายุ 42 ปี
2) พนักงานเก็บค่าโดยสารรถปรับอากาศ สาย 80 เพศหญิง อายุ 55 ปี
3) พนักงานเติมน้ำมันเชื้อเพลิงรถโดยสาร อู่เมกาบางนา เพศหญิง อายุ 49 ปี
4) พนักงานขับรถประจำตำแหน่ง ผู้อำนวยการเขตการเดินรถที่ 5 เพศชาย อายุ 39 ปี
5) พนักงานขับรถโดยสารธรรมดา สาย 501 เพศชาย อายุ 45 ปี
6) พนักงานขับรถโดยสารธรรมดา สาย 34 เพศชาย อายุ 42 ปี
7) พนักงานขับรถโดยสารปรับอากาศ สาย 515 เพศชาย อายุ 44 ปี
8) พนักงานเก็บค่าโดยสารรถธรรมดา สาย 195 เพศหญิง อายุ 26 ปี
9) พนักงานขับรถโดยสารปรับอากาศ สาย 4 เพศชาย อายุ 54 ปี
10) พนักงานเก็บค่าโดยสารรถธรรมดา สาย 1 เพศหญิง อายุ 40 ปี
11) พนักงานขับรถโดยสารปรับอากาศ สาย 516 เพศหญิง อายุ 45 ปี
12) พนักงานขับรถโดยสารปรับอากาศ สาย 137 เพศหญิง อายุ 43 ปี (ปัจจุบันปฏิบัติหน้าที่ฉีดพ่นแอลกอฮอล์ภายในรถโดยสาร และสถานที่ทำการ ณ อู่พระราม 9)
13) พนักงานเก็บค่าโดยสารรถปรับอากาศ สาย 515 เพศหญิง อายุ 41 ปี
14) พนักงานเก็บค่าโดยสารรถปรับอากาศ สาย 138 เพศหญิง อายุ 58 ปี
15) พนักงานเก็บค่าโดยสารรถปรับอากาศ สาย 138 เพศหญิง อายุ 45 ปี
16) พนักงานเก็บค่าโดยสารรถปรับอากาศ สาย 519 เพศหญิง อายุ 52 ปี
17) พนักงานเก็บค่าโดยสารรถปรับอากาศ สาย 168 เพศหญิง อายุ 23 ปี
18) พนักงานเก็บค่าโดยสารรถธรรมดา สาย 111 เพศหญิง อายุ 26 ปี
19) พนักงานเก็บค่าโดยสารรถธรรมดา สาย 54 เพศหญิง อายุ 24 ปี
20) พนักงานขับรถโดยสารรถปรับอากาศ สาย 80 เพศชาย อายุ 59 ปี
วันอังคารที่ 19 เมษายน 2565
นายกฯ ตอบรับเข้าร่วมประชุมผู้นำด้านน้ำแห่งภูมิภาคเอเชีย - แปซิฟิก ตามคำเชิญ นายกฯ ญี่ปุ่น ร่วมขับเคลื่อนปฏิญญาคุมาโมโตะ
นายกฯ ตอบรับเข้าร่วมประชุมผู้นำด้านน้ำแห่งภูมิภาคเอเชีย - แปซิฟิก ตามคำเชิญ นายกฯ ญี่ปุ่น ร่วมขับเคลื่อนปฏิญญาคุมาโมโตะ
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 เมษายน 2565 ว่า พลเอกประยุทธ์ จันทรโอชา นายกรัฐมนตรีตอบรับเข้าร่วมการประชุมระดับผู้นำด้านน้ำแห่งภูมิภาคเอเชีย - แปซิฟิก ครั้งที่ 4 ภายใต้หัวข้อ “Water for Sustainable Development - Best Practices and the Next Generation” ระหว่างวันที่ 23-24 เมษายน 2565 ณ เมืองคุมาโมโตะ ประเทศญี่ปุ่น ผ่านระบบวีดิทัศน์แบบถ่ายทอดสด ตามคำเชิญของนายคิชิดะ ฟูมิโอะ นายกรัฐมนตรีญี่ปุ่น ซึ่งวันนี้ ครม.เห็นชอบร่างปฏิญญาคุมาโมโตะ (Kumamoto Declaration) สำหรับการประชุมระดับผู้นำด้านน้ำแห่งภูมิภาคเอเชีย - แปซิฟิก ครั้งที่ 4 (4th Asia – Pacific Water Summit : 4th APWS) ตามที่สำนักงานทรัพยากรน้ำแห่งชาติเสนอ สำหรับสาระสำคัญของร่างปฏิญญาประกอบด้วย 4 ประเด็นสำคัญ ดังนี้
1. ความท้าทายและการฟื้นฟูจากการแพร่ระบาดของโรคโควิด-19 เนื่องจากการระบาดของโรคโควิด-19 เป็นอุปสรรคต่อการบริหารจัดการภัยพิบัติและการจัดหาน้ำ รวมทั้งการเข้าถึงน้ำที่สะอาด ปลอดภัย ประกอบกับอุทกภัยและภัยแล้งที่เกิดขึ้นซ้ำซาก ก่อให้เกิดความเสียหายต่อภูมิภาคต่าง ๆ ทั่วโลก โดยภาคส่วนที่เกี่ยวข้องกับการจัดการน้ำจะมีบทบาทสำคัญในการแก้ปัญหาดังกล่าว
2. เสริมสร้างความเข้มแข็งให้แก่ภาคส่วนที่เกี่ยวข้องกับการจัดการน้ำ โดยอาศัยกระบวนการมีส่วนร่วมของทุกภาคส่วนที่เปิดกว้างและโปร่งใส ส่งเสริมการใช้พลังงานน้ำควบคู่กับการลดการเกิดภัยพิบัติ
3.การเร่งรัดการปฏิบัติ อาทิ
1) การส่งเสริมความร่วมมือขององค์กรด้านน้ำและภาคประชาสังคม
2) การลงทุนด้านน้ำโดยรัฐบาล องค์กรนานาชาติ สถาบันการเงิน เอกชน และชุมชนท้องถิ่น
3) การใช้วิทยาศาสตร์และเทคโนโลยีแก้ปัญหาด้านน้ำ
4. ผลลัพธ์การประชุมในครั้งนี้ จะนำไปหารือในเวทีด้านน้ำระดับโลก อาทิ การประชุมทบทวนการดำเนินการด้านน้ำในห้วงครึ่งแรกของทศวรรษฯ (Midterm Review of the Water Action Decade) ของสหประชาชาติ ซึ่งจะจัดขึ้นในเดือนมีนาคม 2566 การประชุมเวทีหารือระดับสูงทางการเมือง (High - level Political Forum) การประชุมเวทีระดับโลกว่าด้วยการลดความเสี่ยงจากภัยพิบัติ (Global Platform for Disaster Risk Reduction) การประชุมว่าด้วยการเปลี่ยนแปลงสภาพภูมิอากาศของสหประชาชาติ (UN Climate Change Conference) การประชุมสุดยอดผู้นำจี 7 (G7 Summit) และการประชุมสุดยอดผู้นำจี 20 (G20 Summit)
วันพุธที่ 23 มีนาคม 2565
โฆษกรัฐบาลเผยนายกฯ ติดตามสถานการณ์เศรษฐกิจรายวัน หลังเดินหน้า 10 มาตรการบรรเทาฯ คาดมีประชาชนได้รับประโยชน์ไม่น้อยกว่า 40 ล้านคน
โฆษกรัฐบาลเผยนายกฯ ติดตามสถานการณ์เศรษฐกิจรายวัน หลังเดินหน้า 10 มาตรการบรรเทาฯ คาดมีประชาชนได้รับประโยชน์ไม่น้อยกว่า 40 ล้านคน พร้อมมอบรอง นรม.สุพัฒนพงษ์ รมว.กค. รมว.รง. นำทีมเศรษฐกิจแถลงความช่วยเหลือพุ่งเป้าประชาชนผู้มีรายได้น้อยเพิ่มเติม พรุ่งนี้
23 มีนาคม 2565 นายธนกรวังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความลำบากของประชาชนที่เกิดขึ้น จากสถานการณ์ความผันผวนของราคาพลังงาน จากความขัดแย้งระหว่างยูเครน-รัสเซียที่ยืดเยื้อ ส่งผลกระทบต่อต้นทุนการผลิตและการขนส่งสินค้าและบริการต่าง ๆ ทำให้ค่าครองชีพมีการปรับตัวสูงขึ้นจึงได้ออกมาตรการช่วยเหลือพี่น้องประชาชนเร่งด่วนบรรเทาผลกระทบจากราคาน้ำมัน เพิ่มเติมจากนโยบายต่างๆ ที่รัฐบาลได้ออกไปแล้วและยังใช้อยู่โดยมีประชาชนที่ได้รับประโยชน์ไม่น้อยกว่า 40 ล้านคน ใช้วงเงินไม่ต่ำกว่า 5 หมื่นล้านบาท ดังนี้
1. ครัวเรือนที่ใช้ไฟฟ้าต่ำกว่า 300 หน่วย จำนวน 20 ล้านหลังคาเรือน ได้รับส่วนลดค่า ft
เป็นเวลา 4 เดือน
2. นายจ้างและผู้ประกันตนในมาตรา 33 จำนวน 11.2 ล้านคน ได้รับการลดเงินนำส่งจากร้อยละ 5 เหลือร้อยละ 1 งวดค่าจ้าง พ.ค. – ก.ค.
3. เกษตรกร 9 ล้านคน จะได้รับประโยขน์จากการแก้ปัญหาปุ๋ยแพงและปุ๋ยขาด และแก้ปัญหาอาหารสัตว์
4. ผู้ใช้ก๊าซหุงต้มที่มีบัตรสวัสดิการแห่งรัฐ 3.6 ล้านคน ได้รับการเพิ่มวงเงินช่วยเหลือค่าก๊าซหุงต้มเป็น 100 บาท/3 เดือน เป็นเวลา 3 เดือน
5. ผู้ประกันตนในมาตรา 39 จำนวน 1.9 ล้านคน ได้ลดเงินนำส่งจากร้อยละ 9 เหลือร้อยละ 1.9 งวดค่าจ้าง พ.ค. – ก.ค.
6. ผู้ขับขี่มอเตอร์ไซค์รับจ้าง 1.57 แสนคน ได้รับส่วนลดค่าน้ำมันแก๊สโซฮอล์ 5 บาท/ลิตร จำนวน 50 ลิตร เป็นเวลา 3 เดือน
7. ผู้ค้าหาบเร่แผงลอยที่มีบัตรสวัสดิการแห่งรัฐ 1.5 พันคน ได้รับส่วนลดซื้อก๊าซหุงต้มเดือนละ 100 บาท เป็นเวลา 3 เดือน
8. ผู้ขับรถแท็กซี่ที่อยู่ในโครงการลมหายใจเดียวกัน ได้ซื้อก๊าซในราคา 13.62 บาท/กก. ในวงเงิน 10,000 บาท/เดือน เป็นเวลา 3 เดือน
9. ตรึงราคาน้ำมันดีเซล ไว้ที่ 30 บาท/ลิตร
10. คงราคาขายปลีก NGV ที่ 15.59 บาท/กก.
โฆษกประจำสำนักนายกรัฐมนตรี กล่าวเพิ่มเติมว่า มาตรการชุดนี้จะสามารถช่วยบรรเทาผลกระทบจากครัวเรือนได้จริง โดยเชื่อมั่นว่าเศรษฐกิจไทยจะยังสามารถขยายตัวอย่างน้อยได้ไม่ต่ำกว่าร้อยละ 3 และพรุ่งนี้ (พฤหัสบดีที่ 24 มีนาคม) เวลา 13.30 น. นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายอาคม เติมพิทยาไพสิฐ รัฐมนตรีว่าการกระทรวงการคลัง นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วยปลัดกระทรวงพลังงาน ปลัดกระทรวงการคลัง เลขาธิการ สศช. และผู้เกี่ยวข้อง จะร่วมแถลงรายละเอียดมาตรการช่วยเหลือประชาชนจากสถานการณ์ขัดแย้งยูเครน-รัสเซีย โดยเฉพาะมาตรการบรรเทาความเดือดร้อนที่พุ่งเป้าไปที่ประชาชนผู้มีรายได้น้อย ณ ทำเนียบรัฐบาล ด้วย
“ท่านนายกฯ ย้ำให้ทุกกระทรวงและทุกหน่วยงานทำงานอย่างหนัก ในการช่วยเหลือแบ่งเบา ภาระค่าครองชีพ แก้ปัญหาหนี้สินภาคประชาชนให้ได้มากที่สุด ด้วยมาตรการและแผนฟื้นฟูประเทศที่ได้วางไว้ทั้งระยะสั้น ระยะกลาง และระยะยาว ตามที่ท่านนายกรัฐมนตรียืนยันมาตลอดว่า “ไม่มีทิ้งใครไว้ข้างหลัง” และยังจะเร่งเดินหน้า “พลิกโฉมประเทศไทย” สร้างโอกาสทางเศรษฐกิจ เพื่อสร้างอาชีพและรายได้ใหม่ๆ ให้คนไทยต่อไป” นายธนกร กล่าว
วันเสาร์ที่ 10 กรกฎาคม 2564
นายกฯ มอบพาณิชย์ดูแลเข้มราคาสินค้าโดยเฉพาะอุปกรณ์การแพทย์ หน้ากากอนามัย แอลกอฮอล์ล้างมือ ป้องกันการฉวยโอกาสขึ้นราคาดูแลประชาชนใช้จ่ายช่วงล็อกดาวน์
นายกฯ มอบพาณิชย์ดูแลเข้มราคาสินค้าโดยเฉพาะอุปกรณ์การแพทย์ หน้ากากอนามัย แอลกอฮอล์ล้างมือ ป้องกันการฉวยโอกาสขึ้นราคาดูแลประชาชนใช้จ่ายช่วงล็อกดาวน์ พร้อมสั่งสคบ.สแกนเรื่องร้องเรียนเร่งบรรเทาความเดือดร้อน
วันที่ 10 ก.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ห่วงใยการใช้จ่ายและปัญหาค่าครองชีพของประชาชน ภายหลังการยกระดับมาตรการควบคุมโรค ที่จะเริ่มขึ้นในวันที่ 12 ก.ค. นี้ โดยเน้นการลดและจำกัดการเดินทาง จึงจะทำให้ประชาชน มีความจำเป็นต้องซื้อสินค้าทั้งอุปโภคอุปโภคมากขึ้น
นายกรัฐมนตรี จึงได้มอบหมายให้กระทรวงพาณิชย์ เข้มงวดในการตรวจสอบเรื่องราคาทั้งสินค้าอุปโภคและบริโภคในท้องตลาดให้อยู่ในเกณฑ์ที่เหมาะสม เป็นธรรม โดยเฉพาะในส่วนอุปกรณ์ทางการแพทย์ อุปกรณ์ป้องกันโรคแก่ประชาชน อย่างหน้ากากอนามัย แอลกอฮอล์ เจลล้างมือ ป้องกันการฉวยโอกาสขึ้นราคา ซึ่งจะกระทบต่อการจับจ่ายใช้สอยและค่าครองชีพของประชาชนในช่วงนี้ได้
น.ส.ไตรศุลี กล่าวว่า รัฐบาลยังขอความร่วมมือผู้ประกอบการ ไม่ขึ้นราคาสินค้าในช่วงนี้ เพื่อช่วยกันบรรเทาภาระค่าใช้จ่ายประชาชน หากพบมีการฉวยโอกาสขึ้นราคาเอาเปรียบผู้บริโภคอย่างไม่เหมาะสม จะถูกดำเนินคดีตามกฎหมาย โดยนายกรัฐมนตรี ได้เน้นย้ำไปยังสำนักงานคณะกรรมการคุ้มครองผู้บริโภค(สคบ.)ให้มีการตรวจสอบด้วย หากพบเรื่องราวร้องทุกข์ของผู้บริโภคที่ได้รับความเดือดร้อน จากการขึ้นราคาสินค้าไม่เป็นธรรม ขอให้เร่งตรวจสอบและช่วยบรรเทาความเดือดร้อนโดยด่วน
น.ส.ไตรศุลี กล่าวว่า ในส่วนของการสต๊อกสินค้านั้น กระทรวงพาณิชย์ ได้เตรียมพร้อมรองรับการยกระดับมาตรการควบคุมโรคไว้แล้ว โดยได้มีการประสานกับห้างสรรพสินค้า ซุปเปอร์มาร์เก็ต ตลอดจนประชาสัมพันธ์ให้ผู้ประกอบการรายย่อย เตรียมพร้อมสินค้า โดยเฉพาะด้านอาหาร รองรับความต้องการของประชาชน โดยมั่นใจว่าเพียงพอต่อความต้องการ จึงแนะนำให้ประชาชนเลือกซื้อสินค้าในปริมาณที่พอดี ไม่จำเป็นต้องกักตุนสินค้าไว้จำนวนมาก เพราะสินค้าทั้งด้านอุปโภคและบริโภคมีเพียงพอต่อความต้องการอย่างแน่นอน
น.ส.ไตรศุลี กล่าวว่า ในด้านพลังงาน รัฐบาลมีความพร้อมบรรเทาภาระประชาชนด้วยเช่นกัน โดยล่าสุดที่ประชุมคณะกรรมการกํากับกิจการพลังงาน(กกพ.) มีมติให้ตรึงค่าไฟฟ้าผันแปร (ค่าเอฟที) รอบเดือน ก.ค. – ธ.ค.2564 ให้เรียกเก็บที่ -15.32 สตางค์ต่อหน่วย ส่งผลให้ผู้ใช้ไฟฟ้ายังคงจ่ายค่าไฟฟ้าเท่าเดิมในอัตรา 3.61 บาทต่อหน่วย ต่อไปจนถึงสิ้นปี 2564 นอกจากนี้ คณะกรรมการบริหารนโยบายพลังงาน (กบง.) ยังได้ขยายเวลาคงราคา LPG ออกไปอีก 3 เดือน 1 ก.ค. – 30 ก.ย.2564 โดยถัง 15 กิโลกรัม อยู่ที่ 318 บาท เพื่อลดภาระค่าครองชีพของประชาชน จากสถานการณ์การแพร่ระบาดของโรคโควิด-19 ที่ยังไม่คลี่คลาย
------------------------
วันอาทิตย์ที่ 14 พฤศจิกายน 2564
รัฐมนตรีเกษตรฯ เตรียมแผนเพิ่มประสิทธิภาพในการกักเก็บน้ำ เพื่อเป็นแหล่งน้ำต้นทุนในการผลิตน้ำประปาในเขต อ.เมือง จ.ภูเก็ต
รัฐมนตรีเกษตรฯ เตรียมแผนเพิ่มประสิทธิภาพในการกักเก็บน้ำ เพื่อเป็นแหล่งน้ำต้นทุนในการผลิตน้ำประปาในเขต อ.เมือง จ.ภูเก็ต พร้อมพัฒนาภูมิทัศน์เพื่อให้ประชาชนสามารถใช้ประโยชน์ได้มากยิ่งขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามสถานการณ์และการบริหารจัดการน้ำ และความคืบหน้าโครงการอ่างเก็บน้ำคลองกะทะ ณ ต.ฉลอง อ.เมือง จ.ภูเก็ต ซึ่งโครงการดังกล่าวเป็นแหล่งน้ำต้นทุนในการผลิตน้ำประปาในเขต อ.เมือง จ.ภูเก็ต และเป็นแหล่งน้ำสำหรับอุปโภคบริโภคของประชาชนที่อยู่ใกล้เคียงบริเวณอ่างเก็บน้ำ
อย่างไรก็ตาม จากปริมาณความต้องการน้ำอุปโภคบริโภคเพิ่มสูงขึ้น อีกทั้งแหล่งเก็บกักน้ำที่นำมาใช้ประโยชน์ได้ มีปริมาณไม่เพียงพอ อีกทั้งการนำน้ำท่ามาใช้ประโยชน์น้อยกว่าศักยภาพที่ควรจะเป็น กระทรวงเกษตรและสหกรณ์ โดยกรมชลประทาน จึงมีแนวทางในการเพิ่มประสิทธิภาพแหล่งเก็บกักน้ำและเพิ่มศักยภาพการจ่ายน้ำของแหล่งน้ำให้มากขึ้น เพิ่มปริมาณการสูบใช้น้ำจากน้ำท่าให้มากขึ้น และเพิ่มปริมาณการใช้น้ำจากแหล่งน้ำอื่น ๆ เช่น น้ำใต้ดิน น้ำบาดาล น้ำทะเล หรือน้ำจากนอกพื้นที่ ซึ่งมีเป้าหมายในการพัฒนาแหล่งน้ำดังกล่าว ให้มีปริมาณน้ำต้นทุนสำหรับการอุปโภคบริโภค
ทั้งนี้ สถานการณ์น้ำในอ่างเก็บน้ำคลองกระทะ (ข้อมูล ณ วันที่ 2 พ.ย. 64) มีปริมาณน้ำ 4.13 ล้าน ลบ.ม. (99.7%) คาดว่าภายในสิ้นปี 2564 จะมีปริมาณน้ำ 3.20 ล้าน ลบ.ม. โดยมีแผนจ่ายน้ำช่วงฤดูแล้ง 2565 ได้แก่ แผนจ่ายน้ำให้การประปาส่วนภูมิภาค เฉลี่ย 12,000 ลบ.ม./วัน ทุกวันตลอดปี เนื่องจากยังไม่มีแหล่งน้ำดิบอื่น และแผนจ่ายน้ำให้เทศบาลตำบลฉลอง เฉลี่ย 3,000 ลบ.ม./วัน ซึ่งคาดว่าจะเพียงต่อการอุปโภคบริโภคของประชาชนในพื้นที่
จากนั้นรัฐมนตรีว่าการกระทรวงเกษตรและสหกรณ์ได้เดินทางไปพบปะและรับฟังปัญหาจากประชาชนและเกษตรกรในพื้นที่ ณ ขุมน้ำวัดฉลอง หมู่ที่ 6 ต.ฉลอง อ.เมือง จ.ภูเก็ต โดยกล่าวว่า จากการประเมินการเจริญเติบโตของจังหวัดภูเก็ตจากการเปิดเมืองและการต้อนรับนักท่องเที่ยวที่มีมากยิ่งขึ้น จะต้องมีปริมาณน้ำต้นทุนที่จะใช้ประมาณ 80 ล้าน ลบ.ม. ซึ่งขณะนี้แหล่งน้ำทั้งหมดในจังหวัดภูเก็ต ยังมีไม่ครบ มีประมาณ 76 ล้าน ลบ.ม. แต่ขณะนี้ได้ดำเนินการพัฒนาแหล่งน้ำที่มีอยู่ อย่างอ่างเก็บน้ำคลองกะทะแห่งนี้จะมีการเสริมสันโดยใช้ฝายพับได้ ซึ่งจะได้น้ำอีกประมาณ 4 แสน ลบ.ม. มีการขยายเหมืองต่าง ๆ ที่มีอยู่ประมาณ 100 กว่าแห่ง มีการทำแก้มลิง มีการทำระบบส่งน้ำโดยใช้ระบบท่อไปให้กับพี่น้องประชาชน อีกทั้งยังมีการประสานงานกับทางจังหวัด การประปาส่วนภูมิภาค ในการบริหารจัดการน้ำในช่วงหน้าฝนให้ใช้น้ำจากฝนธรรมชาติ ส่วนในหน้าแล้งให้ใช้น้ำจากอ่างเก็บน้ำที่กรมชลประทานดำเนินการ จึงขอให้ความมั่นใจได้ว่ากรมชลประทานจะดำเนินการให้น้ำเพียงพอกับคนภูเก็ตทั้งหมด พร้อมกับนักท่องเที่ยวที่กำลังจะเข้ามา และนอกจากการพัฒนาในเรื่องแหล่งน้ำแล้ว ควรจะมีประโยชน์ในด้านอื่น ๆ แก่พี่น้องประชาชนด้วย ทั้งในเรื่องการออกกำลังกาย สันทนาการ รองรับนักท่องเที่ยวที่มาดูความสวยงามและความสะดวกสบายจากการมาใช้ประโยชน์ในพื้นที่ ซึ่งจะประสานกับการปกครองส่วนท้องถิ่น และเทศบาล ในการพัฒนาปรับปรุงภูมิทัศน์ ทั้งในเรื่องของเส้นทาง และห้องน้ำ เป็นต้น เพื่อให้นักท่องเที่ยวสบายใจว่าคนที่มาท่องเที่ยวจะมีสาธารณูปโภครองรับ ซึ่งคาดว่าจะดำเนินการแล้วเสร็จภายใน 1 ปี" ดร.เฉลิมชัย กล่าว
วันพฤหัสบดีที่ 15 กรกฎาคม 2564
Cabinet approves measures to alleviate people’s burden on utility bills
Cabinet approves measures to alleviate people’s burden on utility bills
Government Spokesperson Anucha Burapachaisri disclosed that the cabinet, in its meeting on July 13, 2021, approved the measuresto reduce electricity andtapwater charges for 2 months, gist of which is as follows:
1.Reduction of electricity charges for July-August 2021, on a February-bill basis:
a.Households
i.Waiving of the first 90 units of electricity for households that consumeless than150units/month
ii.Households that consume over 150 units/months, but less than or equal toactual usage charged in February 2021,must payaccording to the actual usage. In the case that they consume more than that of February but not over 500 units, they may paythe same amount as their February bill. Electricity usage of 501-1,000 units/month will be charged the amount equal to theFebruary billplus 50% of additional units consumed.Households that consume over 1,000 units/month will have to paythe amount equal to theFebruary billplus 70% of additional units consumed. All chargesare exclusive of VAT.
b.Small-scale businesses (excluding public agencies and state enterprises)
i.The first 100 units of electricity will be waived.
c.Medium and Large-scale businesses, specific businesses, NGOs, and water pumping for agricultural purposes
i.Exemption of the minimum charge until December 2021, while the demand charge is to be paid according to actual usage of electricity
2.Reduction oftap watercharges
a.10% deduction of tap water billfor 2 months (August-September 2021)forhouseholds and small-scale businesses(excluding public agencies and state enterprises)
For the implementation of the measures above,MEA, PEA, MWA, and PWAmay request for the subsidy ofnot over 12 billion Baht in total.
Onassistancemeasuresrelated toeducational expenses,the cabinet today has assigned Ministry of Education, and Ministry of Higher Education, Science, Research and Innovation todiscuss withschools and universities under their supervision on possible guideline for reduction of tuition fee for the 1stsemester of 2021 academic year, as a special case. Theywerealso ordered todevelop a proposalon the Government’s partial subsidy to educational institutions,to besubmittedto the cabinet next week. Ministry of Finance and the Central Bank of Thailand were also assigned tolook intopossible financial assistanceto private schoolsthatare financially struggling.
วันจันทร์ที่ 26 กรกฎาคม 2564
ออมสินห่วงใยลูกค้า แนะเปิดแอป MyMo ด้วยตัวเองโดยใช้บัตรเดบิต ขอกู้ / พักชำระหนี้ หรือใช้ธุรกรรมอื่นผ่านแอป ลดความเสี่ยงติดต่อแพร่เชื้อ
ธนาคารออมสินอำนวยความสะดวกให้ลูกค้าที่มีบัตรเดบิต สามารถเปิดใช้บริการแอป MyMo ด้วยตนเอง ไม่ต้องเดินทางไปเปิดใช้แอปที่สาขาอีกต่อไป เป็นการลดความเสี่ยงการติดเชื้อในช่วงนี้
นายวิทัย รัตนากร ผู้อำนวยการธนาคารออมสิน เปิดเผยว่า จากสถานการณ์การแพร่ระบาดของโควิด-19 ที่กระจายอย่างรวดเร็วและส่งผลกระทบรุนแรงทั่วประเทศ ธนาคารออมสินมีความห่วงใยต่อสุขภาพและความปลอดภัยของลูกค้า จึงขอแนะนำลูกค้าพยายามอยู่ในที่พักอาศัย ลดการเดินทาง และแนะนำให้ทำธุรกรรมทางการเงินผ่านแอปพลิเคชัน MyMo ของธนาคารออมสิน โดยล่าสุด ธนาคารฯ ได้อำนวยความสะดวกให้กับลูกค้าที่มีบัตรเดบิต สามารถเปิดใช้บริการแอป MyMo ได้ด้วยตนเอง ไม่ต้องเดินทางไปเปิดใช้แอปที่สาขาอีกต่อไป ซึ่งนอกจากเป็นการลดความเสี่ยงการติดเชื้อในช่วงนี้ ลูกค้าที่ต้องการขอสินเชื่อหรือขอพักชำระหนี้ และต้องการความช่วยเหลือเร่งด่วน ก็จะได้รับความสะดวกจากการใช้บริการผ่านแอป MyMo ด้วยเช่นกัน
ทั้งนี้ ลูกค้าบัตรเดบิตที่ยังไม่มีแอป MyMo สามารถดาวน์โหลดแอป MyMo ด้วยสมาร์ทโฟน ซึ่งรองรับได้ทั้งระบบปฏิบัติการ IOS / Android และ HUAWEI จากนั้นเปิดใช้บริการแอป MyMo ด้วยข้อมูลบัตรเดบิตใน 3 ขั้นตอนง่าย ๆ คือ (1) กรอกหมายเลขบัตรเดบิต (2) กรอก PIN บัตรเดบิต และ (3) กรอก OTP เพื่อยืนยันการเปิดใช้บริการ MyMo โดยสามารถดูรายละเอียดคำแนะนำขั้นตอนการดาวน์โหลดและเปิดใช้งานแอป MyMo ด้วยตนเองได้ที่เว็บไซต์ธนาคารออมสิน www.gsb.or.th หรือสอบถามเพิ่มเติมได้ที่ GSB Contact Center โทร 1115 กด 1
วันศุกร์ที่ 6 สิงหาคม 2564
SME D Bank ควง กรมสรรพากร จัดสัมมนาออนไลน์ ‘ทุนก็มี ภาษีก็รู้’ เติมเต็มเอสเอ็มอีไทยเข้าใจภาษี แถมเปิดทางสะดวกเข้าถึงสินเชื่อดอกเบี้ยต่ำ
SME D Bank ร่วมกับ กรมสรรพากร จัดกิจกรรมสัมมนาออนไลน์ ฟรี! ภายใต้โครงการเพิ่มศักยภาพผู้ประกอบการ “ทุนก็มี ภาษีก็รู้” สนับสนุนลูกค้า SME D Bank และผู้ประกอบการเอสเอ็มอีทั่วไป  เข้าใจในสิทธิประโยชน์ทางภาษีครบวงจร
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับ กรมสรรพากร จัดกิจกรรมสัมมนาออนไลน์ ฟรี! ภายใต้โครงการเพิ่มศักยภาพผู้ประกอบการ “ทุนก็มี ภาษีก็รู้” สนับสนุนลูกค้า SME D Bank และผู้ประกอบการเอสเอ็มอีทั่วไป เข้าใจในสิทธิประโยชน์ทางภาษีครบวงจร ไม่ว่าจะเป็น ภาษีคืออะไร, ทำไมต้องยื่นภาษี, ใครมีหน้าที่ต้องยื่น, ภ.ง.ด.94 ยื่นเมื่อไหร่ อยากได้ภาษีคืนต้องทำยังไง และ ยังมีตัวช่วยทางภาษีในรูปแบบดิจิทัล (Taxliteracy.academy) เพื่อสร้างประโยชน์สำหรับการวางแผนจัดการธุรกิจได้ถูกต้องมีประสิทธิภาพ อีกทั้ง สนับสนุนให้สามารถเข้าถึงแหล่งเงินทุนได้ง่าย พิเศษ สำหรับผู้ที่เข้าร่วมกิจกรรม รับโอกาสเข้าถึงสินเชื่อดอกเบี้ยต่ำพิเศษจาก SME D Bank เพียง 3% ต่อปี ที่สำคัญ ไม่ต้องใช้หลักทรัพย์ค้ำประกัน กำหนดจัดต่อเนื่อง 5 ครั้ง ระหว่างเดือนสิงหาคม-กันยายน 2564 ได้แก่ ครั้งที่ 1 วันพฤหัสบดีที่ 26 สิงหาคม 2564 เวลา 10.00-12.00 น. , ครั้งที่ 2 วันอังคารที่ 31 สิงหาคม 2564 เวลา 14.00-16.00 น. , ครั้งที่ 3 วันศุกร์ที่ 3 กันยายน 2564 เวลา 10.00-12.00 น. , ครั้งที่ 4 วันพุธที่ 8 กันยายน 2564 เวลา 14.00-16.00 น.และครั้งที่ 5 วันศุกร์ที่ 10 กันยายน 2564 เวลา 10.00-12.00 น. ผู้ที่สนใจสามารถลงทะเบียนผ่านออนไลน์ ด้วยการสแกน QR Code ในโปสเตอร์ประชาสัมพันธ์ หรือลิงค์ https://bit.ly/3xrEJTy สอบถามข้อมูลเพิ่มเติมฝ่ายส่งเสริมกาตลาด SME D Bank โทร. 097-137-5674 , 063-825-5666 หรือ Call Center 1357
วันพฤหัสบดีที่ 14 ตุลาคม 2564
ปลัด สธ.กำชับสถานพยาบาล 1,576 แห่ง 23 จังหวัด เตรียมพร้อมรับมือความเสี่ยงน้ำท่วมจากมรสุม
ปลัดกระทรวงสาธารณสุข เผย ส่งทีมแพทย์ดูแลผู้ประสบภัยน้ำท่วมแล้วกว่า 4.13 แสนราย เร่งดูแลผู้มีภาวะเครียดมาก เสี่ยงซึมเศร้า ฆ่าตัวตาย เตือน 23 จังหวัดยังเสี่ยงน้ำท่วมจากมรสุมพาดผ่าน ให้สถานบริการสาธารณสุขที่เสี่ยงได้รับผลกระทบ 1,576 แห่ง
ปลัดกระทรวงสาธารณสุข เผย ส่งทีมแพทย์ดูแลผู้ประสบภัยน้ำท่วมแล้วกว่า 4.13 แสนราย เร่งดูแลผู้มีภาวะเครียดมาก เสี่ยงซึมเศร้า ฆ่าตัวตาย เตือน 23 จังหวัดยังเสี่ยงน้ำท่วมจากมรสุมพาดผ่าน ให้สถานบริการสาธารณสุขที่เสี่ยงได้รับผลกระทบ 1,576 แห่ง ประเมินสถานการณ์ เฝ้าระวัง และเตรียมจัดบริการทางการแพทย์ไม่ให้ประชาชนได้รับผลกระทบ
วันนี้ (14 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้ประเทศไทยได้รับอิทธิพลจากพายุ 2 ลูก คือ 1.พายุโซนร้อน “เตี่ยนหมู่” ซึ่งทำให้เกิดน้ำท่วมรวม 33 จังหวัด ปัจจุบันยังคงมีสถานการณ์ใน 10 จังหวัด ได้แก่ ขอนแก่น มหาสารคาม นครราชสีมา นครสวรรค์ ลพบุรี สุพรรณบุรี สิงห์บุรี อ่างทอง พระนครศรีอยุธยา และปทุมธานี รวม 90,507 ครัวเรือน และ 2.พายุ “ไลออนร็อก” เกิดน้ำท่วมรวม8 จังหวัด ปัจจุบันยังคงมีสถานการณ์ใน 2 จังหวัด ได้แก่ จันทบุรี และตราด รวม 5,427 ครัวเรือน ต้องเปิดศูนย์พักพิงเพิ่ม 4 แห่งใน จ.จันทบุรี ดูแลผู้ประสบภัยรวม 250 ราย ภาพรวมทั้ง 2 เหตุการณ์มีผู้บาดเจ็บ 107 ราย เสียชีวิต 61 ราย เปิดศูนย์พักพิงรวม 112 แห่ง ผู้รับบริการทั้งหมด 6,096 ราย มีสถานบริการสาธารณสุขได้รับผลกระทบ 142 แห่ง เปิดบริการได้ปกติ 116 แห่ง เปิดบริการบางส่วน 17 แห่ง และปิดให้บริการ 9 แห่ง โดยมีการจัดระบบบริการดูแลผู้ป่วยไม่ให้ได้รับผลกระทบแล้ว
สำหรับการดูแลด้านการแพทย์และสาธารณสุข ได้ส่งทีมปฏิบัติการด้านการแพทย์ 347 ทีม ดูแลประชาชนและผู้ประสบภัยรวม 413,094 ราย ประกอบด้วย การเยี่ยมบ้าน 103,254 ราย แจกยาชุดช่วยเหลือผู้ประสบภัย81,099 ราย ให้สุขศึกษา 84,973 ราย และให้บริการตรวจรักษา 81,963 ราย กว่าครึ่งเป็นโรคน้ำกัดเท้า 40,285 รายรองลงมาคือ อาการระบบผิวหนัง แพ้ ผื่นคัน 22,671 ราย และระบบกล้ามเนื้อและกระดูก 7,932 ราย ส่วนการประเมินสุขภาพจิต 61,985 ราย พบภาวะเครียดระดับมากขึ้นไป 433 ราย เสี่ยงภาวะซึมเศร้า 49 ราย และภาวะเสี่ยงต่อการฆ่าตัวตาย 5 ราย มีการติดตามดูแลโดยทีมสุขภาพจิตแล้ว นอกจากนี้ ยังสนับสนุนยาและเวชภัณฑ์จากส่วนกลางไปเพิ่มเติมที่ จ.ตราดอีก 3,000 ชุด รวมสนับสนุนแล้ว 10 จังหวัด 11,900 ชุด
นายแพทย์เกียรติภูมิกล่าวต่อว่า ประเทศไทยยังมีร่องมรสุมพาดผ่านเข้าสู่พายุโซนร้อน “คมปาซุ” ในอ่าวตังเกี๋ยและมีมรสุมตะวันตกเฉียงใต้กำลังแรงพัดปกคลุมทะเลอันดามัน ภาคใต้ และอ่าวไทย ทำให้มีฝนตกหนักมากบางแห่งในภาคตะวันออกเฉียงเหนือ ภาคตะวันออก ภาคกลาง และภาคใต้ มีพื้นที่เฝ้าระวังน้ำล้นตลิ่ง น้ำท่วมขัง และน้ำท่วมฉับพลันอีก 23 จังหวัด ได้แก่ ขอนแก่น จันทบุรี ตราด นครราชสีมา นครสวรรค์ พระนครศรีอยุธยา ลพบุรี ศรีสะเกษ สิงห์บุรี สุพรรณบุรี อ่างทอง อุบลราชธานี ร้อยเอ็ด สระบุรี ปทุมธานี บุรีรัมย์ มหาสารคาม ยโสธร กาฬสินธุ์ ระนอง สุรินทร์ พังงา และนครปฐม มีสถานบริการสาธารณสุขเสี่ยงได้รับผลกระทบ 1,576 แห่ง ขอให้ประเมินสถานการณ์และเฝ้าระวังต่อเนื่อง อาคารสถานที่และครุภัณฑ์ต่าง ๆ ให้ใช้หลักป้องกัน ยกสูง เคลื่อนย้าย สำรองยา เวชภัณฑ์และอุปกรณ์ทางการแพทย์ให้เพียงพอ และเตรียมจัดบริการทางการแพทย์ สถานที่สำรอง หรือจัดตั้งโรงพยาบาลสนามเมื่อจำเป็น
****************************** 14 ตุลาคม 2564
วันพุธที่ 27 ตุลาคม 2564
บวท. เตรียมพร้อมรับเปิดประเทศ 1 พ.ย. คาดการณ์เที่ยวบินเพิ่มขึ้นจากเดิมร้อยละ 1.4
มีมาตรการรองรับการบริหารจัดการจราจรทางอากาศ ที่ยังคงรักษามาตรฐานการให้บริการจราจรทางอากาศให้เกิดความปลอดภัยในทุกเที่ยวบิน
บริษัท วิทยุการบินแห่งประเทศไทย จำกัด (บวท.) กระทรวงคมนาคม ยืนยันพร้อมให้บริการจราจรทางอากาศ รองรับการเปิดประเทศตามนโยบายของรัฐบาลวันที่ 1 พฤศจิกายน 2564 และตามสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ให้ทุกหน่วยงานในสังกัดกระทรวงคมนาคม เตรียมพร้อมรองรับการเปิดประเทศ โดยคาดการณ์จะมีปริมาณเที่ยวบินเพิ่มขึ้นเมื่อเปรียบเทียบกับเดือนตุลาคม 2564 จาก 26,905 เที่ยวบิน เป็น 27,285 เที่ยวบิน หรือคิดเป็น ร้อยละ 1.4
นายทินกร ชูวงศ์ รองผู้อำนวยการใหญ่ ด้านปฏิบัติการ รักษาการ กรรมการผู้อำนวยการใหญ่ บวท. เปิดเผยว่า จากนโยบายการเปิดประเทศของรัฐบาลในวันที่ 1 พฤศจิกายน 2564 นั้น บวท. คาดว่าจากนโยบายดังกล่าวจะมีปริมาณเที่ยวบินที่ให้บริการเฉลี่ยวันละ 900 – 1,000 เที่ยวบิน ซึ่งถือว่าเป็นปริมาณเที่ยวบินที่เพิ่มขึ้น โดยเป็นการเพิ่มขึ้นอย่างชะลอตัวในภาพรวมของปริมาณเที่ยวบินตลอดทั้งปี ซึ่งมีการเพิ่มขึ้นของปริมาณเที่ยวบินมาตั้งแต่เดือนตุลาคม 2564 ที่ผ่านมา จากการที่รัฐบาลประกาศคลายล็อกดาวน์ ทำให้ประชาชนสามารถเดินทางในประเทศได้มากขึ้น จึงนับว่าเป็นแนวโน้มที่ดีของอุตสาหกรรมการบินของประเทศ
ทั้งนี้ตามสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ให้หน่วยงานในสังกัดกระทรวงคมนาคม เตรียมพร้อมรองรับการเปิดประเทศเพื่อกระตุ้นเศรษฐกิจและการท่องเที่ยว บวท. ได้มีมาตรการรองรับการบริหารจัดการจราจรทางอากาศ ที่ยังคงรักษามาตรฐานการให้บริการจราจรทางอากาศให้เกิดความปลอดภัยในทุกเที่ยวบิน ตามที่สำนักงานการบินพลเรือนแห่งประเทศไทยกำหนด พร้อมทั้งบริหารจัดการให้เกิดความพร้อมทั้งระบบ อุปกรณ์ รวมถึงบุคลากรที่ผ่านกระบวนการทบทวน ทดสอบ และการฝึกซ้อมแผนรองรับสถานการณ์ฉุกเฉินอย่างต่อเนื่อง
นอกจากนั้นบุคลากรของ บวท. ที่ปฏิบัติงานยังได้รับวัคซีนโควิด-19 มากกว่าร้อยละ 90 ของบุคลากรทั้งหมด อย่างไรก็ตาม บวท. ได้เน้นย้ำให้บุคลากรทุกคน ยังคงดูแลรักษาสุขภาพและปฏิบัติตามมาตรการป้องกันโควิด-19 ตามหลักของสาธารณสุขอย่างเคร่งครัด เพื่อไม่ให้ส่งผลกระทบต่อการให้บริการในภาพรวม
วันอังคารที่ 7 กันยายน 2564
นายจ้าง/ลูกจ้าง ม.33 เฮ! ครม. ขยายกรอบวงเงิน 17,912 ล้านบาท ช่วยเหลือผู้ประกันตน ม.33 ใน 29 จังหวัด พร้อมอนุมัติ 16,103 ล้านบาท เยียวยานายจ้าง/ลูกจ้าง ม.33 ในพื้นที่ 13 จังหวัด
นายจ้าง/ลูกจ้าง ม. 33 เฮ! ครม. ขยายกรอบวงเงินเพิ่มเป็น 17,912 ล้านบาท ช่วยเหลือผู้ประกันตน ม. 33 ใน 29 จังหวัด พร้อมอนุมัติ 16,103 ล้านบาท เยียวยานายจ้าง/ลูกจ้าง ม.33 ในพื้นที่ 13 จังหวัด เพิ่มเติม 1 เดือน (สิงหาคม) เริ่มโอนกันยายน นี้
นายธนกร วังบุญคงชนะ โฆษกประจำสำนักนายกรัฐมนตรีเปิดเผยที่ประชุมคณะรัฐมนตรีวันนี้อนุมัติให้สำนักงานประกันสังคม กระทรวงแรงงาน เปลี่ยนแปลงรายละเอียด โครงการเยียวยานายจ้างและผู้ประกันตนมาตรา 33 ใน 9 กิจการที่ได้รับผลกระทบจากมาตรการของรัฐ ในพื้นที่ควบคุมสูงสุดและเข้มงวด 29 จังหวัด เพื่อให้ครอบคลุมผู้ประกอบการและแรงงานในพื้นที่ที่ได้รับผลกระทบจากมาตรการของรัฐ ดังนี้
1. ขยายกรอบวงเงินจาก 17,050.4 ล้านบาท เป็น 17,912.6 ล้านบาท เพิ่มขึ้นจำนวน 862.2 ล้านบาท จากการปรับปรุงจำนวนนายจ้างและผู้ประกันตนมาตรา 33 ในพื้นที่ 29 จังหวัด โดยมีนายจ้างจำนวน 226,394 ราย เพิ่มขึ้น 18,900 รายและผู้ประกันตน ม. 33 จำนวน 3,877,936 ราย เพิ่มขึ้น 400,375 ราย ซึ่งเป็นผลจากการขยายเวลาให้นายจ้างในพื้นที่ 3 จังหวัดและ 16 จังหวัด สามารถขึ้นทะเบียนประกันสังคมรายใหม่ได้ภายในวันที่ 24 สิงหาคม 2564 ทั้งนี้ ยังขยายระยะเวลาในการเบิกจ่ายและดำเนินโครงการฯ ถึงวันที่ 31 ธันวาคม นี้
2. อนุมัติเงิน 16,103.3 ล้านบาท ช่วยเหลือนายจ้างและผู้ประกันตน ม.33 ในพื้นที่ควบคุมสูงสุดและเข้มงวด 13 จังหวัด เพิ่มเติม 1 เดือน (สิงหาคม) แบ่งเป็น 1) ช่วยเหลือนายจ้างจำนวน 194,660 ราย โดยจ่ายให้ 3,000 บาท ต่อจำนวนลูกจ้างไม่เกิน 200 คน เป็นจำนวนเงินทั้งสิ้น 7,257 ล้านบาท 2) ช่วยเหลือผู้ประกันตนตาม ม. 33 สัญชาติไทย จำนวน 3,538,530 คน โดยจะจ่ายให้ 2,500 บาท/คน/เดือน เป็นจำนวนเงิน 8,846.3 ล้านบาท โดยจะเริ่มโอนเงินเยียวยาภายในเดือนกันยายน 2564 นี้
โฆษกประจำสำนักนายกรัฐมนตรียังกล่าวเพิ่มเติมว่า วันนี้เป็นการอนุมัติวงเงินเพิ่มเติมจำนวน 16,965.5 ล้านบาท เดิมที่อนุมัติไปแล้ว (เมื่อวันที่ 10 ส.ค.) จำนวน 17,050.4 ล้านบาท ทำให้โครงการเยียวยานายจ้างและผู้ประกันตน มาตรา 33 ใน 9 กิจการที่ได้รับผลกระทบจากมาตรการของรัฐ ในพื้นที่ควบคุมสูงสุดและเข้มงวด 29 จังหวัด ที่ประกอบด้วยการให้ความช่วยเหลือนายจ้างและผู้ประกันตน ม. 33 ในพื้นที่ 13 จังหวัดในระยะเวลา 2 เดือน (ก.ค.- ส.ค.) และในพื้นที่ 16 จังหวัด ระยะเวลา 1 เดือน (ส.ค.) มีกรอบวงเงินรวมทั้งสิ้น 34,015.9 ล้านบาท
“ที่ประชุมคณะรัฐมนตรียังห่วงใยกลุ่มผู้ขับแท็กซี่และกลุ่มมอเตอร์ไซค์รับจ้าง โดยมอบหมายให้กระทรวงคมนาคมจัดทำข้อเสนอโครงการเพื่อช่วยเหลือเยียวยา กลุ่มผู้ขับแท็กซี่ และกลุ่มมอเตอร์ไซค์รับจ้าง ที่ไม่สามารถสมัครเป็นผู้ประกันมาตรา 40 เนื่องจากมีคุณสมบัติอายุเกินที่สำนักงานประกันสังคมกำหนดไว้ เพื่อให้การช่วยเหลือเป็นไปอย่างครอบคลุมด้วย” นายธนกรฯ กล่าว
..........................
วันอาทิตย์ที่ 24 ตุลาคม 2564
โฆษกรัฐบาลเผย รัฐบาลเดินหน้าพร้อมรับนักท่องเที่ยวต่างชาติควบคู่การดูแลด้านสาธารณสุขของประชาชนไทย ยอดฉีดวัคซีนสะสม 70 ล้านโดส
โฆษกรัฐบาลเผย รัฐบาลเดินหน้าพร้อมรับนักท่องเที่ยวต่างชาติควบคู่การดูแลด้านสาธารณสุขของประชาชนไทย ยอดฉีดวัคซีนสะสม 70 ล้านโดส ย้ำประชาชนปฏิบัติตามมาตรการป้องกันตนเองอย่างเคร่งครัดต่อไป สร้างการมีส่วนร่วมเพื่อพลิกโฉมประเทศ
วันนี้(24ต.ค.64)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าตามที่รัฐบาลประกาศนโยบายเดินหน้าเปิดประเทศรับการเดินทางเข้าประเทศไทยโดยไม่ต้องกักตัวสำหรับผู้ที่ฉีดวัคซีนครบโดสแล้วตั้งแต่วันที่1พฤศจิกายนเป็นต้นไปนั้นพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีนโยบายขับเคลื่อนเศรษฐกิจควบคู่ไปกับการดูแลด้านสาธารณสุขของประชาชนไทยซึ่งขณะนี้ยอดการฉีดวัคซีนสะสมของไทยกว่า70ล้านโดสแล้วแบ่งเป็น
เข็มที่1สะสม39,836,306โดสคิดเป็น55.28%ของประชากรไทยทั่วประเทศเข็มที่2สะสม28,293,679โดสคิดเป็น39.26%ของประชากรไทยทั่วประเทศหรือคิดเป็น56.59%ของกลุ่มเป้าหมายประมาณ50ล้านคน(หรือ70%ของประชากรไทยทั่วประเทศ)เข็มที่3สะสม2,072,629โดสและเข็มที่4สะสม1,631โดสรวม70,204,245โดสนอกจากนี้ในส่วนของภาพรวมการฉีดวัคซีนไฟเซอร์ให้กับเด็กนักเรียนอายุ12ขึ้นไป(นักเรียนชั้นป.6/ม.1/นักศึกษาปวช. 1-3/ปวส. 1-2)ฉีดสะสมแล้วจำนวน2,032,794คนคิดเป็น53.78% (จากจำนวนที่ประสงค์ฉีดวัคซีน3,779,871คน)เตรียมความพร้อมสำหรับการเปิดภาคเรียนที่2/2564ในรูปแบบOn-Siteต่อไป
โฆษกประจำสำนายกรัฐมนตรีกล่าวต่อไปว่ารัฐบาลเดินหน้าฉีดวัคซีนตามแผนทำให้ยอดผู้ติดเชื้อเริ่มค่อยๆลดลงอย่างต่อเนื่อง เห็นผลสัมฤทธิ์อย่างเป็นรูปธรรม โดยเฉพาะอย่างยิ่งจำนวนผู้เสียชีวิตต่ำกว่า100รายกว่าครึ่งเดือนแล้วโดยสถานการณ์ผู้ติดเชื้อโควิด-19ประจำวัน(23ตุลาคม2564)พบผู้ติดเชื้อรายใหม่จำนวน9,742รายและหายป่วยกลับบ้าน10,182รายทำให้มียอดผู้ป่วยสะสมตั้งแต่1เม.ย. 2564จำนวน1,812,268รายและยอดหายป่วยสะสม1,693,203ราย ยอดผู้ติดเชื้อรายใหม่มีจำนวนลดลงอย่างต่อเนื่องตำกว่าหมื่นรายหลายวันติดต่อกันแล้วส่วนยอดผู้ป่วยหายกลับบ้านมีจำนวนเพิ่มขึ้นยอดผู้เสียชีวิตลดลงสะท้อนความบริหารสถานการณ์โควิด-19ของรัฐบาลและความร่วมมือร่วมใจของบุคลากรทางการแพทย์และประชาชนทุกภาคส่วนได้เป็นอย่างดี
“นายกรัฐมนตรีย้ำถึงการดำเนินการและการออกมาตรการต่างๆของรัฐบาลคำนึงถึงประโยชน์โดยรวมของประเทศเป็นสำคัญแม้มาตรการบางอย่างอาจส่งผลกระทบต่อประชาชนบ้างโดยพยายามดูทั้งความปลอดภัยด้านสุขภาพและการขับเคลื่อนเศรษฐกิจของประเทศให้เดินหน้าต่อไป แนวทางการเปิดประเทศหรือกิจกรรมต่างๆในช่วงเทศกาลส่งท้ายปีเก่าต้อนรับปีใหม่ปลายปีนี้ไม่ว่าจะจัดโดยภาครัฐหรือเอกชนต้องสอดคล้องกับมาตรการสาธารณสุขป้องกันการแพร่ระบาดของโรคโควิด-19อย่างเคร่งครัดลดความเสี่ยงในการเกิดการแพร่ระบาดระลอกใหม่ให้ความสำคัญกับการควบคุมการแพร่ระบาดของโควิด-19โดยเฉพาะการเร่งฉีดวัคซีนให้ครอบคลุมไม่ต่ำว่าร้อยละ70ของกลุ่มเป้าหมาย เพื่อทำให้ไทยเป็นจุดหมายปลายทางที่ดึงดูดนักท่องเที่ยวและมาตรการควบคุมดูแลทางสาธารณสุขที่เป็นระบบขอให้คนไทยทุกคนและทุกภาคส่วนร่วมเป็นส่วนหนึ่งในการ“พลิกโฉมประเทศ”ด้วยการปฏิบัติตามมาตรการป้องกันส่วนบุคคล Universal PreventionและCOVID-19 Free Setting อย่างเคร่งครัดเพื่อร่วมกันผลักดันเศรษฐกิจสู่การเปิดประเทศที่ปลอดภัยสำหรับทุกคน”โฆษกประจำสำนายกรัฐมนตรีกล่าว
—————-
วันอังคารที่ 26 กรกฎาคม 2565
“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนมิถุนายน 2565 ได้เกินครึ่งของกรอบ”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง ณ สิ้นเดือนมิถุนายน 2565 เป็นไปตามเป้าหมาย โดยมีผลการเบิกจ่ายงบลงทุนสะสม 181,923 ล้านบาท หรือคิดเป็นร้อยละ 99 ของแผนการเบิกจ่ายสะสม
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กำกับดูแลโดยตรง ณ สิ้นเดือนมิถุนายน 2565 เป็นไปตามเป้าหมาย โดยมีผลการเบิกจ่ายงบลงทุนสะสม 181,923 ล้านบาท หรือคิดเป็นร้อยละ 99 ของแผนการเบิกจ่ายสะสม ประกอบด้วย การเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2564 – เดือนมิถุนายน 2565) 34 แห่ง จำนวน 69,275 ล้านบาท หรือคิดเป็นร้อยละ 96 ของแผนเบิกจ่ายสะสม และรัฐวิสาหกิจปีปฏิทิน (ตั้งแต่เดือนมกราคม 2565 - เดือนมิถุนายน 2565) 9 แห่ง จำนวน 112,648 ล้านบาท หรือคิดเป็นร้อยละ 102 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจำปี 2565 ณ สิ้นเดือนมิถุนายน 2565 (หน่วย : ล้านบาท)
รัฐวิสาหกิจ    กรอบลงทุนทั้งปี  แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – มิ.ย. 65)
จำนวน 34 แห่ง    130,235   72,153   69,275    96%
ปีปฏิทิน (ม.ค. 65 – มิ.ย. 65)
จำนวน 9 แห่ง    219,591   110,689   112,648    102%
รวม 43 แห่ง    349,826   182,842   181,923    99%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า รัฐวิสาหกิจบางแห่งมีการปรับกรอบงบลงทุนเพิ่มขึ้นให้สอดคล้องกับความจำเป็นในการลงทุน โดยเฉพาะรัฐวิสาหกิจในสาขาพลังงาน โดย ณ สิ้นเดือนมิถุนายน 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการระบบขนส่งมวลชนทางรางในพื้นที่กรุงเทพมหานครและปริมณฑล ช่วงบางซื่อ - รังสิต (โครงการระบบรถไฟฟ้าชานเมือง (สายสีแดง)) โครงการก่อสร้างรถไฟ สายเด่นชัย - เชียงราย - เชียงของ ของการรถไฟแห่งประเทศไทย โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย แผนปรับปรุงและขยายระบบจำหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวง โครงการพัฒนาระบบส่งและจำหน่าย ระยะที่ 2 ของการไฟฟ้าส่วนภูมิภาค และแผนระยะยาวธุรกิจก๊าซธรรมชาติของ บริษัท ปตท. จำกัด (มหาชน)
นางปานทิพย์ ศรีพิมล ผู้อำนวยการ สคร. กล่าวสรุปว่า ณ สิ้นเดือนมิถุนายน 2565 ภาพรวมของรัฐวิสาหกิจยังคงสามารถเบิกจ่ายงบลงทุนได้ตามแผน นอกจากนี้ สคร. ได้ทำงานร่วมกับกรรมการผู้แทนกระทรวงการคลังในคณะกรรมการรัฐวิสาหกิจอย่างใกล้ชิดมากยิ่งขึ้น เพื่อส่งผ่านนโยบายและติดตามความคืบหน้าการดำเนินงาน ตลอดจนการแก้ไขปัญหาในด้านต่างๆ ซึ่งรวมถึงการเบิกจ่ายงบลงทุนของรัฐวิสาหกิจด้วย
วันพุธที่ 28 กรกฎาคม 2564
มูลนิธิ รพร. รับมอบเงินบริจาค ถวายเป็นพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2564
มูลนิธิโรงพยาบาลสมเด็จพระยุพราช รับมอบเงินบริจาคสนับสนุนการปฏิบัติงานบริการประชาชนในชนบทห่างไกล ให้เข้าถึงระบบสาธารณสุขที่มีคุณภาพ เพื่อถวายเป็นพระราชกุศลและเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
นายแพทย์จักรธรรมธรรมศักดิ์ กรรมการและเลขาธิการมูลนิธิโรงพยาบาลสมเด็จพระยุพราช กล่าวว่า มูลนิธิโรงพยาบาลสมเด็จพระยุพราช ได้ปฏิบัติภารกิจสำคัญในการสนองพระราโชบายและแนวพระราชดำริในพระบาทสมเด็จพระเจ้าอยู่หัวที่ว่า “คนไทยทุกคนไม่ว่าจะอยู่แห่งหนตำบลใด ห่างไกลแค่ไหน ควรจะเข้าถึงการสาธารณสุขที่มีคุณภาพได้ไม่ยิ่งหย่อนไปกว่าคนในพื้นที่เมือง” มามากกว่า 40 ปี โดยสนับสนุนและส่งเสริมให้เป็นโรงพยาบาลสมเด็จพระยุพราช ทั้ง 21 แห่งทั่วประเทศ เป็นโรงพยาบาลพัฒนาตัวอย่างที่สมบูรณ์แบบ ได้มาตรฐานสากล ทำงานกับหน่วยงานอื่นๆ พัฒนาคุณภาพชีวิตของประชาชนนอกเขตรั้วโรงพยาบาล จึงได้ร่วมกับเครือข่ายและหน่วยงานที่เกี่ยวข้องจัด 5 โครงการเฉลิมพระเกียรติ ถวายเป็นพระราชกุศล เพื่อแสดงออกถึงการสำนึกในพระมหากรุณาธิคุณของพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา28 กรกฎาคม 2564
นายแพทย์จักรธรรมกล่าวต่อว่า สำหรับ 5 โครงการที่ได้ดำเนินการ ได้แก่ 1.โครงการสิบแสนแคปซูลฟ้าทะลายโจรเพื่อผู้ติดเชื้อโควิด 19 2.โครงการร่วมแรงประกันภัย ส่งกำลังใจให้ รพร. 3.โครงการส่งเสริมพัฒนาการและสุขภาพจิตเด็กและเยาวชนในชุมชนพื้นที่ทุรกันดาร 4.โครงการออมขวัญ ปันสุข และ 5.โครงการโรงทาน “ธารน้ำใจชุมชนกรุณา รพร.ร่วมสู่ประชาชน” ระหว่างวันที่ 20 -29 กรกฎาคม 2564 มอบอาหารกล่องให้กับประชาชนที่มารับบริการฉีดวัคซีนโควิด 19
“นอกจากนี้ ทางมูลนิธิโรงพยาบาลสมเด็จพระยุพราชได้รับมอบเงินจากผู้มีจิตศรัทธา 5 คณะ ได้แก่ ผู้ตรวจการแผ่นดิน, กรรมการการเลือกตั้ง, กรรมการป้องกันและปราบปรามการทุจริตแห่งชาติ, กรรมการตรวจเงินแผ่นดิน, และกรรมการสิทธิมนุษยชนแห่งชาติ รวมทั้งสิ้น 1,800,001 บาท (หนึ่งล้านแปดแสนหนึ่งบาทถ้วน) มูลนิธิโรงพยาบาลสมเด็จพระยุพราช รู้สึกซาบซึ้ง และขอขอบคุณ ในการสนับสนุนการปฏิบัติงานบริการประชาชนในชนบทห่างไกล ให้เข้าถึงระบบสาธารณสุขที่มีคุณภาพ โดยเงินบริจาคที่ได้จะนำไปถวายเป็นพระราชกุศลและเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564 และนำไปใช้ประโยชน์ตามวัตถุประสงค์ของมูลนิธิต่อไป”นายแพทย์จักรธรรมกล่าว
******************************* 28 กรกฎาคม 2564
วันศุกร์ที่ 11 กุมภาพันธ์ 2565
กรมทางหลวงชนบท เชื่อมโยงเส้นทางคมนาคม สนับสนุนการเดินทางและการขนส่งภายในจังหวัดก่อสร้างสะพานข้ามแม่น้ำปิง จังหวัดตาก
คาดแล้วเสร็จเดือนมิถุนายน 2565 มุ่งยกระดับมาตรฐานงานทางและสะพานในโครงข่าย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ก่อสร้างสะพานข้ามแม่น้ำปิง ตำบลวังหิน และหนองบัวใต้ อำเภอเมือง จังหวัดตาก เชื่อมโยงเส้นทางคมนาคมและการขนส่งภายในจังหวัด ลดระยะเวลาการเดินทางระหว่างชุมชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางและสะพานในโครงข่ายเพื่อพัฒนาประสิทธิภาพความสะดวกปลอดภัย พร้อมรองรับการขยายตัวของเมืองในอนาคต
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากผลการดำเนินงานการมีส่วนร่วมภาคประชาชนเกี่ยวกับโครงการก่อสร้างสะพานข้ามแม่น้ำปิง อำเภอเมือง จังหวัดตาก พบว่าประชาชนที่อาศัยอยู่บริเวณริมแม่น้ำปิงส่วนใหญ่ประกอบวิสาหกิจชุมชนและทำเกษตรกรรม ในแต่ละวันจึงมีจำนวนผู้ใช้รถใช้ถนน ในการขนส่งสินค้าและพืชผลทางการเกษตรเป็นจำนวนมาก ประกอบกับสะพานข้ามแม่น้ำแต่ละแห่งตั้งอยู่ห่างกัน ส่งผลให้ประชาชนได้รับความไม่สะดวกและต้องใช้ระยะเวลาในการเดินทางระหว่างสองฝั่งเพิ่มมากขึ้น ดังนั้น ทช. จึงได้ดำเนินโครงการก่อสร้างสะพานข้ามแม่น้ำปิง ตำบลวังหิน และหนองบัวใต้ อำเภอเมือง จังหวัดตาก โดยมีจุดเริ่มต้นโครงการบริเวณหมู่ 5 บ้านวังหิน ตำบลวังหิน และสิ้นสุดโครงการบริเวณหมู่ 1 บ้านหนองปรือ ตำบลหนองบัวใต้ อำเภอเมือง จังหวัดตาก ซึ่งก่อสร้างเป็นสะพานคอนกรีตเสริมเหล็ก ความยาว 390 เมตร ความกว้าง 8 เมตร และทางเท้าข้างละ 1.50 เมตร พร้อมก่อสร้างถนนคอนกรีตเสริมเหล็กต่อเชื่อมทั้งสองฝั่งของสะพาน โดยใช้งบประมาณทั้งสิ้น 77,369,000 บาท ปัจจุบันมีความคืบหน้าการดำเนินการก่อสร้างไปแล้วกว่าร้อยละ 68 อยู่ในระหว่างการก่อสร้างงานพื้นสะพานช่วงที่ 3 และช่วงที่ 4 จากส่วนที่เหลือทั้งหมด 7 ช่วงพื้นสะพาน งานราวสะพาน และงานก่อสร้างถนนต่อเชื่อมสะพาน ซึ่งคาดว่าจะดำเนินการแล้วเสร็จในเดือนมิถุนายน 2565 เมื่อโครงการดังกล่าวดำเนินการก่อสร้างแล้วเสร็จ จะเป็นการเชื่อมโยงโครงข่ายเส้นทางระหว่างตำบลและหมู่บ้าน ช่วยให้ประชาชนสามารถเดินทางและขนส่งพืชผลทางการเกษตรไปยังพื้นที่ระหว่างสองฝั่งแม่น้ำได้อย่างสะดวกรวดเร็วและปลอดภัย ตลอดจนสามารถรองรับปริมาณการจราจรที่จะเพิ่มจำนวนมากขึ้นจากการขยายตัวของเมืองสู่ชุมชนในอนาคต
วันพฤหัสบดีที่ 4 สิงหาคม 2565
บีโอไอหารือความร่วมมือการลงทุนในซาอุดีอาระเบีย
บีโอไอหารือความร่วมมือการลงทุนในซาอุดีอาระเบีย
บีโอไอหารือความร่วมมือการลงทุนในซาอุดีอาระเบีย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) (ที่ 4 จากขวา) ได้ร่วมคณะนำโดยนายสุพัฒนพงษ์ พันธ์มีเชาว์ รองนายกรัฐมตรีและรัฐมนตรีว่าการกระทรวงพลังงาน พร้อมด้วย ม.ล.ชโยทิต กฤดากร ผู้แทนการค้าไทย เดินทางเยือนราชอาณาจักรซาอุดีอาระเบีย โดยได้ประชุมหารือร่วมกับ รมว.กระทรวงการลงทุน รมว.กระทรวงพลังงาน และผู้บริหารระดับสูงของราชอาณาจักรซาอุดีอาระเบีย เพื่อหารือความร่วมมือด้านการลงทุนในอุตสาหกรรมต่างๆ เช่น พลังงานสะอาด ยานยนต์ไฟฟ้า การท่องเที่ยวเชิงสุขภาพ การเกษตรยั่งยืน รวมทั้งได้มีการหารือถึงแนวทางการจัดตั้งโครงสร้างการทำงานร่วมกันของทั้งสองฝ่าย เพื่อกระชับความสัมพันธ์และขับเคลื่อนความร่วมมือในทุกสาขาให้มีความต่อเนื่องและสำเร็จเป็นรูปธรรมโดยเร็ว เมื่อเร็วๆ นี้
วันพฤหัสบดีที่ 4 พฤศจิกายน 2564
กรมเจ้าท่า ขานรับนโยบายรัฐบาลและกระทรวงคมนาคม ออกประกาศการปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 เพิ่มเติมครั้งที่ 10
ภายใต้พระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 36) ลงวันที่ 21 ตุลาคม 2564
กรมเจ้าท่า กระทรวงคมนาคม ออกประกาศกรมเจ้าท่าที่ 233/2564 เรื่อง การปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 เพิ่มเติมครั้งที่ 10 ภายใต้พระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 36) ลงวันที่ 21 ตุลาคม 2564 เนื่องจากปัจจุบันประเทศไทยมีแนวโน้มของสถานการณ์คลี่คลายไปในทางที่ดีขึ้นผู้ติดเชื้อรายใหม่มีจำนวนในระดับคงที่ต่อเนื่องกันเป็นระยะเวลาหนึ่งและได้รับการรักษาจนหายเป็นปกติเพิ่มจำนวนมากขึ้น ซึ่งรัฐบาลได้ดำเนินการจัดหาวัคซีนและขับเคลื่อนแผนการให้บริการฉีดวัคซีนป้องกันโรคให้แก่ประชาชนในภาคส่วนต่าง ๆ รัฐบาลได้เตรียมความพร้อมโดยประสานความร่วมมือกับประเทศต้นทางและบูรณาการการทำงานของพนักงานเจ้าหน้าที่และผู้ปฏิบัติงานทุกภาคส่วน ในการกำหนดมาตรการรองรับเพื่อให้การปฏิบัติตามมาตรการต่าง ๆ ภายใต้ประกาศสถานการณ์ฉุกเฉินเป็นไปอย่างต่อเนื่องและควบคู่กับมาตรการทางด้านสาธารณสุขเพื่อป้องกันการแพร่ระบาดให้ประชาชนมีความปลอดภัย รวมทั้งสร้างความมั่นใจแก่นักท่องเที่ยวต่างชาติและประชาชนอันจะส่งผลให้การขับเคลื่อนทางเศรษฐกิจและสังคมสามารถดำเนินการควบคู่กับมาตรการด้านสาธารณสุขได้อย่างมีประสิทธิภาพ ดังที่เริ่มปฏิบัติกันในประเทศต่าง ๆ ที่มีสถานการณ์คล้ายคลึงกัน
อธิบดีกรมเจ้าท่า ได้สั่งการให้ออกประกาศกำหนดแนวปฏิบัติให้เจ้าของหรือผู้ครอบครองเรือ ผู้ประกอบการเดินเรือ ผู้ประกอบการท่าเรือ นายเรือ ผู้ควบคุมเรือ คนประจำเรือ และผู้โดยสาร เพื่อปฏิบัติตามมาตรการควบคุมการแพร่ระบาดของโรคติดเชื้อไวรัส COVID-19 เพิ่มเติมในเขตพื้นที่ควบคุมสูงสุดและเข้มงวด รวม 22 จังหวัด ดังนี้ “เรือโดยสารที่ให้บริการ” สามารถบรรทุกผู้โดยสารได้ตามจำนวนที่กำหนดไว้ในใบอนุญาตใช้เรือตามกฎหมายว่าด้วยการเดินเรือในน่านน้ำไทยและต้องปฏิบัติตามมาตรการด้านสาธารณสุขที่กำหนดและสอดคล้องกับความเหมาะสมของยานพาหนะและสภาพการเดินทาง สำหรับ “เรือบรรทุกคนโดยสาร เรือภัตตาคาร” ที่จำหน่ายอาหารหรือเครื่องดื่มในเรือ สามารถเปิดให้บริการในเรือได้โดยให้หลีกเลี่ยงการใช้เรือปรับอากาศและเรือที่เป็นระบบปิด กรณีมีความจำเป็นต้องใช้เรือปรับอากาศหรือ เรือระบบปิดต้องจัดให้มีระบบระบายอากาศที่เหมาะสม มีระบบและวิธีการป้องกันการแพร่กระจายของเชื้อโรค และต้องทำความสะอาดและฆ่าเชื้อที่เครื่องปรับอากาศ ประตูทางเข้าออก ที่นั่ง และพื้นที่ภายในเรืออย่างสม่ำเสมอ ปฏิบัติตามประกาศของจังหวัดและคณะกรรมการควบคุมโรคติดต่อจังหวัดกำหนด โดยผู้ประกอบการเรือ เจ้าของเรือ นายเรือ ผู้ควบคุมเรือ งดให้บริการในช่วงเวลา ตั้งแต่ 23.00 น. - 03.00 น. และปฏิบัติตามมาตรการด้านสาธารณสุขที่ทางราชการกำหนดอย่างเคร่งครัด
ทั้งนี้ ให้เจ้าของหรือผู้ครอบครองเรือ ผู้ประกอบการเดินเรือ ผู้ประกอบการท่าเรือ นายเรือ ผู้ควบคุมเรือ และคนประจำเรือ ต้องมีมาตรการคัดกรอง การจัดระเบียบผู้เข้าใช้บริการ ตามคำแนะนำและมาตรการที่ทางราชการกำหนด ตั้งแต่วันที่ 1 พฤศจิกายน พ.ศ. 2564 เป็นต้นไป จนกว่าจะมีประกาศเปลี่ยนแปลง หากประชาชนพบเห็นความไม่ปลอดภัยทางน้ำ สามารถติดต่อได้ที่ 1199 สายด่วนกรมเจ้าท่า ตลอด 24 ชั่วโมง